  Туспуктэм: vk.com (Владимир Соловьёв) Наталия Сильвестрова 2022-тӥ арын Удмуртиын «Культура малой Родины» ӵектос улсын лулчеберетъя 27 юртэз выльдӥзы. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Озьы, Вавож ёросысь Гурезь-Пудгаысь лулчеберетын учкисьёслы залэз тупатӥзы: выжез, вӧлдэтэз, тылъёсты воштӥзы, сценаез выльдӥзы. 2021-тӥ арын та ӵектосъя ик юртэ пыронэз, отмосткаосты тупатӥзы, эктон залэз быдэсак выльдӥзы.  Гурезь-Пудгаысь лулчеберет юртын 11 клуб огазеяськон ужа. Камбарка ёросысь «Кама» лулчеберет юртын учкисьёслы залэз тупатон ужъёсты ортчытӥзы. Борддоръёсты, вӧлдэтэз, выжъёсты тупатӥзы, ӧсъёсты, тылъёсты воштӥзы. Лулчеберет юртын 13 огазеяськонъёс но кружокъёс ужало.2022-тӥ арын ужъюрт тужгес устоосыз гурт лулчеберет юртъёс пӧлы пыриз. Коньдон кузьымен учкисьёслы небыт пуконъёс басьтӥзы. Тодэ вайытом, 2022-тӥ арын Удмуртиын йӧскалык ӵектосъя лулчеберетъя куинь юрт пуктӥзы. Лулчеберетъя кык ёрос центръёсын выль кинозалъёс усьтӥзы. Тегъёс: Удмуртия Лулчеберет лэсьтӥськон тупатъянужъёс  